open-index/open-wikipedia-markdown huggingface dataset:
Jødiske gravlunder

**Jødiske gravlunder** er gravlunder der jøder begraver sine døde etter jødiske tradisjoner. 

I Oslo er en del av Sofienberg gravlund jødisk gravlund. Den ble første gang tatt i bruk i 1885. Ved Østre gravlund er den sørøstlige delen skilt ut til Det mosaiske trossamfunn, gravlunden fikk navnet Helsfyr gravlund.

I perioder med antisemittisme, som under andre verdenskrig, ble en rekke jødiske gravlunder skjendet og de forfalt på grunn av manglende stell. 

## Noen jødiske gravlunder
* Adass-Jisroel-Friedhof i Berlin
* Jüdischer Friedhof Berlin-Mitte
* Jüdischer Friedhof Berlin-Weißensee
* Der Alte Jüdische Friedhof an der Battonnstraße i Frankfurt am Main
* Nowy Cmentarz Żydowski i Łódź


File:Jewish cemetery Sofienberg Oslo Norway.jpg|Den jødiske gravlunden på Sofienberg i Oslo. Den ble første gang tatt i bruk i 1885. 
File:Holocaust memorial in Trondheim.jpg|Fra den jødiske gravlunden på Lademoen i Trondheim: Minnesmerke over ofrene for jødeutryddelsen under andre verdenskrig fra Midt- og Nord-Norge 


## Referanser


## Eksterne lenker
*
Kognitive forstyrrelser

**Kognitive forstyrrelse** er ulike grader av konsentrasjonsproblemer, hukommelsesvikt, holde på oppmerksomheten, blander sammen ulike ord, og fører til en frustrerende manglende evne til å opprettholde normal intellektuell aktivitet. I sjeldne tilfeller kan man miste taleevnen helt eller delvis.
Andy Johnson

**Andrew Johnson** (født 10. februar 1981 i Bedford) er en engelsk fotballspiller som for øyeblikket er kontraktløs etter sist å ha spilt for Crystal Palace ut januar 2015.

## Klubbfotball
### Birmingham City
Han begynte sin karriere hos Birmingham City, der han fikk et tilbakeslag, når han misset en straffe i en straffesparkkonkurransen i Ligacupen 2001 mot Liverpool, og dermed sendte laget sitt ut av konkurransen.

Etter bare noen få bemerkelsesverdige opptredener ble han solgt til Crystal Palace i 2002, etter at *the Blues* rykket opp i Premier League. Johnson ble brukt som bytte i handelen av Clinton Morrison, og var prissatt til £750,000.

### Crystal Palace
Han skåret et hat-trick i en 5-0 seier over rivalene Brighton & Hove Albion den 26. oktober 2002, og så et nytt et i den neste kampen mot Walsall.

Under ledelse av den nye manageren Iain Dowie, begynte ettervert Johnsons spill å bli svært mye bedre. Han endte som toppskårer i 2003-04 i Football League First Division med 32 mål. Palace nådde Playoff og ble forfremmet til Premier League for 2004-05 sesongen etter at de slo West Ham United 1-0 i playoff-finalen, fem måneder etter at de hadde vært på 19.-plass.

Trass i at Palace rykket rett ned igjen sesongen etter, ble Johnson engelsk toppskårer i serien, nest mest totalt. Selv om kritikere av Johnson bemerket at åtte av disse målene kom på straffespark, der han selv «sørget for» syv av disse.

Johnson truet med å forlate klubben etter nedrykket, men den 2. august 2005, signerte Johnson en femårs kontrakt med Palace for en kraftig økning i lønningen (ca. £24,000 pr uke, noe som gjorde han til den høyest betalte spilleren utenfor Premier League).

### Fulham
I juli 2008 aksepterte Everton et bud på et «åtte-siffret tall» fra Fulham for Johnson. Det ble meldt at det var problemer i forbindelse med hans medisinske sjekk, noe som kunne føre til en reforhandling av overgangssummen, men overgangen ble gjennomført 7. august 2008, og Johnson signerte en fire årskontrakt, i en overgang i størrelsesorden av 10,5 millioner pund.

I januar 2015 gikk hans kontrakt ut med Crystal Palace FC.

## Referanser


## Eksterne lenker
* 
*  Andrew Johnson profile  at Everton F.C.'s web site
*  Andrew Johnson statistics, honours, timeline at footballdatabase.com
*  Andrew Johnson official website at Icons.com
Anzoátegui

**Anzoátegui**, en av Venezuelas delstater, ligger nordøst i landet. Hovedstaden er Barcelona. Delstatens areal er 43&nbsp;300&nbsp;km². Ved folketellingen i 2011 hadde delstaten  innbyggere.

## Geografi
Anzoategui ligger mot den nordøstlige kysten ut mot Det karibiske hav. Den grenser til delstatene Monagas og Sucre i øst, Bolívar i sør og Guárico i vest. Delstaten er kjent for strendene, som trekker til seg mange besøkende. Kysten er som en 100&nbsp;km lang sammenhengende strand.

## Økonomi
Delstatens økonomi er sterkt preget av landets hovedressurs, olje. Andre viktige næringsgrener er fiskeri og turisme.

## Politisk inndeling
Liste over de 21 kommuner (spansk *municipios*) i Anzoátegui:

## Referanser
Brian Waltrip

**Brian Charles Waltrip** (født 1978) er en amerikansk fotballspiller. Han er midtbanespiller, og har tidligere spilt for C.D.O.M, Tampere United, Tampa Bay Mutiny, Sao Paulo FC, Mandalskameratene, Sandefjord Fotball, Sogndal Fotball, Molde FK og Kyoto Sanga FC.

## Eksterne lenker
*
Joakim Persson

**Björn Joakim Persson** (født 3. april 1975 i Helsingborg) er en svensk fotballtrener og tidligere fotballspiller som er hovedtrener for den danske klubben .

## Karrière
Persson startet sin karrière i Högaborgs BK, før han i 1992 gikk til Malmö FF. Persson fikk sin debut som profesjonell fotballspiller i en cup-kamp mot Landskrona BoIS i 1994.

I 1996 gikk Persson videre til den italienske Serie A-klubben Atalanta. Han vendte tilbake til Sverige etter mindre enn to sesonger i Italia, hvor han fikk liten spilletid for Atalantas førstelag, og spilte i IFK Göteborg fra januar 1998. Persson ble av media utpekt som årsak til lagets dårlige prestasjoner denne sesongen, og etter 1998-sesongen ble han kåret til «den mest overvurderte spilleren» i Allsvenskan, av sine medspillere i ligaen.

Etter 1999-sesongen gikk Persson til danske Esbjerg fB, som var midt i sesongen i danske Superligaen. Esbjerg rykket ned denne sesongen, men Persson forble i klubben, som rykket opp igjen på første forsøk.

Sommeren 2002 gikk Persson til Hansa Rostock i tysk Bundesliga, og ble en av seks svenske spillere i klubben. Persson spilte 84 seriekamper for klubben, og var innom ulike posisjoner på banen, før klubben i 2004/05-sesongen rykket ned.

Etter nedrykket, gikk Persson til Stabæk i en gratis overgang, og spilte for klubben i Adeccoligaen. Persson rykket opp med klubben, og ble tilbudt forlenget kontrakt, men vendte tilbake til Sverige etter atten måneder i klubben. Fra 2007 spilte Persson for Landskrona.

## Landslagskarrière
Persson står notert med 27 kamper og åtte scoringer for Sveriges U-21-landslag. Han har også fem kamper og en scoring for Sverige på juniornivå.

Persson spilte også tre A-lagskamper for Sverige, samtlige i King's Cup i 1997.

## Referanser


## Eksterne lenker
*
Zeil

**Zeil** er Frankfurts mest kjente forretningsgate, og også den forretningsgaten i Tyskland som har høyest omsetning. Den ligger i Frankfurts indre by. Størstedelen av gaten er en gågate som strekker seg fra Hauptwache i vest til Konstablerwache i øst. På vestlig side fortsetter gaten *Biebergasse* til den såkalte *[[Freßgass]]* («etegaten»), som ender ved Operaplassen. I østlig retning fortsetter Zeil som vanlig bygate til *Friedberger Anlage*, som er del av Frankfurts tidligere ringskanse. *Pfingsweidstraße* følger samme retning videre til Zoo.

## Eksterne lenker
*
Busters verden

***Busters verden*** er en dansk film og barneserie på seks episoder fra 1984. Bjarne Reuter skrevet manuskriptet, og Bille August hadde regi. Serien bygger på Bjarne Reuters bok med samme tittel fra 1979.

Tittelmelodien «Buster» er sunget av Nanna Lüders Jensen. Sangen ble populær i Danmark og bidro til å gjøre Nanna kjent.

Serien ble sendt på NRK i 1984 og i 1989. 

En kinofilm sprang ut av samme materiale som serien.

## Handling
Serien handler om en 10 år gammel gutt som heter Buster. Et av hans største talenter og lidenskaper er å gjøre tryllekunster; en interesse som han har arvet fra far og bestefar. Buster klarer ofte å rote seg inn i pinlige situasjoner, men klarer alltid å komme ut av det med æren i behold. Han bor sammen med mor, far og lillesøsteren Ingeborg. I nabohuset bor fru Larsen, som har vært syk i mange år. Buster er veldig glad en av lærerne sine, Åse, fordi hun er så søt og grei. Han er derimot ikke noe begeistret for mattelæreren, Martinsen. Buster har to uvenner – de store guttene Stig-Ole og Store-Lars. De plager stadig vekk Busters lillesøster, som har vondt i bena.

## Rollebesetning

## Filmversjonen
Filmversjonen var en redigert utgave av TV-versjonen og hadde premiere den 4. oktober 1984. Innholdet måtte kuttes fra 120 minutter til 90 minutter. Den vant to priser ved Filmfestivalen i Berlin: C.I.F.E.J. prisen (*Centre International du Film pour l'Enfance et la Jeuneusse*) og UNICEF-prisen.

## Referanser


## Eksterne lenker
*
Der Alte Jüdische Friedhof an der Battonnstraße

**Der Alte Jüdische Friedhof an der Battonnstraße** er en jødisk gravlund i Frankfurt am Main i den gamle jødiske ghettoen Frankfurter Judengasse.

Gravlunden var i bruk fra 1270 til 1828, men det meste av den ble ødelagt under andre verdenskrig. Planen var å lage en folkepark eller en lekeplass for barn der. Bare 175 støtter ble tatt vare på. De ble satt opp igjen etter krigen, men ikke på stedet de hadde stått tidligere, for ingen hadde kartlagt dette. En liten del av den opprinnelige gravlunden ble imidlertid ikke ødelagt og står som den var før krigen. 

I dag er gravlunden midtpunkt i *Gedenkstätte Neuer Börneplatz*. På muren rundt er det satt opp 11&nbsp;134 navnesteiner til minne om jøder fra Frankfurt am Main som ble drept under andre verdenskrig.
Tamás Szekeres

**Tamás Szekeres** (født 19. september 1972) er en ungarsk tidligere fotballspiller som senest spilte for Fredrikstad fotballklubb. Tamas Szekeres kom fra Tromsø i midtsesongen 2006 etter å spilt for klubbene Ferencvaros, Vågakameratene, Ujpest, Gent, Cottbus, Strømsgodset, Debrecen VSC og Sopron.

Den 15. februar 2007 ble han plassert i treningsgruppe. Samme dag spekulerte man på om det ble en overgang til Sparta i Sarpsborg, Szekeres og klubben ble imidlertid ikke enige om betingelsene. Etter at kontrakten med FFK gikk ut reiste Szekeres tilbake til Ungarn og ble ansatt i det ungarske fotballforbundet.

## Referanser


## Eksterne lenker
*
Hauptwache

**Hauptwache** er en av de mest sentrale plasser i Frankfurt am Mains indre by. Navnet viser til det barokke militære vaktbygningen som står på plassen, men fra cirka 1900 ble navnet brukt om hele plassen. Plassen ble tidligere kalt *Schillerplatz*, og før 1864 *Paradeplatz*.

En rekke viktige gater møtes ved Hauptwache:
* *[[Zeil]]*, fotgjengersone og Frankfurts og Tysklands viktigste forretningsgate, som løper i østlig retning mot Konstablerwache
* *Biebergasse* fortsetter i samme retning som Zeil mot vest og fører til *Rathenauplatz* og går over i *[[Freßgass]]* («etegaten») som ender ved Operaplassen
* *Liebfrauenstraße*, fotgjengersone, som løper i sydlig retning mot Liebfrauenberg
* *Katharinenpforte*, som løper i sydlig retning til Parkhaus Hauptwache og Kornmarkt
* *Roßmarkt* er selv en viktig plass i indre by, og går i vest over i Kaiserstraße og Willy-Brandt-Platz
* *[[Steinweg (Frankfurt)|Steinweg]]* er en liten, bilfri forretningsgate, og fører i vestlig retning til *Goetheplatz*. I Steinweg stod *Hotel zum Schwan*, hvor freden i Frankfurt mellom Tyskland og Frankrike ble undertegnet i 1871
* Den tidligere fotgjengersonen *Schillerstraße* løper fra Hauptwache i nordlig retning til Børsplassen
* *[[Große Eschenheimer Straße]]* forbinder Hauptwache med Eschenheimer Tor, den tidligere byporten i indre by. I denne gaten lå Palais Thurn und Taxis, sete for den tyske forbundsdag fra 1815-1866, og som nå skal gjenoppbygges

## Eksterne lenker
*
Stasjonsby

**Stasjonsby** er et begrep som brukes om tettsteder som har vokst fram ved en jernbanestasjon. Stasjonen ble kanskje opprinnelig plassert der jernbanen krysset en vei, eller nær kirken, der bygdas midtpunkt hadde vært fra gammelt av. Ved stasjonen etablerte handelsfolk og håndverkere seg, og det var for mange et naturlig sted å bo, kanskje med tanke på å bruke jernbanen for å komme på arbeid i nærmeste by. I stasjonsbyen kunne også små industribedrifter se det fordelaktig å etablere seg, fordi et sidespor fra jernbanen lett kunne komme på plass. 

Eksempler på stasjonsbyer i Norge er tettstedene Ski ved Østfoldbanen, Hommelvik ved Meråkerbanen, Lillestrøm, Jessheim og Kløfta ved Hovedbanen, Sem og Barkåker ved Vestfoldbanen og Bryne og Klepp ved Jærbanen.

## Referanser
Konstablerwache

**Konstablerwache** er en sentral plass i Frankfurt am Mains indre by og en del av byens sentrale fotgjengersone. Den ligger øst for Hauptwache. Mellom Konstablerwache og Hauptwache ligger den berømte forretningsgaten Zeil.

## Referanser
4. divisjon fotball for menn (Sunnmøre)

**[[4. divisjon fotball for menn]] ([[Sunnmøre Fotballkrets|Sunnmøre]])** er en regionalliga i fotball under Sunnmøre Fotballkrets. Siden 2011-sesongen har 4. divisjon vært det høyeste nivået i det regionale divisjonssystemet, og kretsens øverste divisjon før dette var *3. divisjon, avdeling 17*.

## Lagene (2025)

## Sesonger

### [[4. divisjon fotball for menn 2025|2025]]

### [[4. divisjon fotball for menn 2024|2024]]

### [[4. divisjon fotball for menn 2023|2023]]

### [[4. divisjon fotball for menn 2022|2022]]

### [[4. divisjon fotball for menn 2021|2021]]

### [[4. divisjon fotball for menn 2020|2020]]

### [[4. divisjon fotball for menn 2019|2019]]

### [[4. divisjon fotball for menn 2018|2018]]

### [[4. divisjon fotball for menn 2017|2017]]

### [[4. divisjon fotball for menn 2016|2016]]

### [[4. divisjon fotball for menn 2015|2015]]

### [[4. divisjon fotball for menn 2014|2014]]

### [[4. divisjon fotball for menn 2013|2013]]

### [[4. divisjon fotball for menn 2012|2012]]

### [[4. divisjon fotball for menn 2011|2011]]

### [[4. divisjon fotball for menn 2010|2010]]

### [[4. divisjon fotball for menn 2009|2009]]

### [[4. divisjon fotball for menn 2008|2008]]

## Vinnere 2004–2010
*2010: . Rykket opp etter å ha vunnet kvalifisering mot .
*2009: . Rykket opp etter å ha vunnet kvalifisering mot .
*2008: . Rykket *ikke* opp etter å ha tapt kvalifisering mot .
*2007: . Rykket opp etter å ha vunnet kvalifisering mot .
*2006: . Rykket *ikke* opp etter å ha tapt kvalifisering mot .
*2005: . Rykket *ikke* opp etter å ha tapt kvalifisering mot .
*2004: . Rykket *ikke* opp etter å ha tapt kvalifisering mot .

## Eksterne lenker
*
Gråøya

**Gråøya**, opprinnelig **Gróøya**, er en øy og et naturreservat i Asker kommune. Den ligger mot sør i Indre Oslofjord, mellom Åros på Hurumlandet og Håøya, 25 km sørvest for Oslo. Øya er om lag to km lang og en halv km bred, med et areal på 0,73 km². Øya har tett skog og bratt terreng, med fine svaberg på sydenden. Her ankrer båtfolk sommerstid. 

## Stedsnavnet
Gråøya ble før rettskrivingsreformen av 1917 på riksmål skrevet *Graaøen*. Denne formen skilte seg kraftig fra den lokale uttalen av stedsnavnet, og gikk etter reformen raskt ut av bruk. Ifølge stedsnavnsgranskeren Oluf Rygh, er Gråøya avledet av *Gróarøy*, etter Åroselva som fram til utgangen av middelalderen het Gró. Her er Rygh på linje med Peter Andreas Munch, som hadde kommet til samme konklusjon i sitt klassiske verk *Historisk-geographisk Beskrivelse over Kongeriget Norge (Noregsveldi) i Middelalderen* fra 1849.

## Kulturhistorie
I beretningen *En kort beskrivelse over Røgens Præstegield* fra 1745, beskrev sokneprest Poul Christian Holst øya som følger: *«Graaøen Gaarden store-Aaraas tilhørende er ganske liden og til ingen anden nytte, end at derpaa kand græssis nogle faae faar og geeder.»* 

Denne beskrivelsen stemmer imidlertid dårlig med andre samtidige kilder. I 1630 oppgis at en gård med navn *Gråøya* ligger inn under storgården Åros. Videre skal en halvpart av Killingholmen og Gråøya i 1798 ha blitt solgt for 498 riksdaler, et beløp som passer dårlig med at øyas eneste bruksverdi var som magert beiteland. Det var i dansketiden forøvrig ikke uvanlig at bønder snakket verdien på sine eiendommer ned, for å redusere sin skattebyrde. 

Gråøya lå under gården Åros store fram til omkring 1916, da den ble solgt til bryggerieier Ringnes for kr 100 000. Senere ble øya solgt til Johan H. Andresen, eier av Tiedemanns Tobakksfabrikk. Det er i dag tre hytter samlet på en tomt på vestsiden av øya, som har vært til bruk for ansatte i Tiedemanns. Resten av øya ble i 2007 vernet som naturreservat.

## Gråøysundet og Gråøyrenna
Sundet mellom Gråøya og Hurumlandet heter Gråøysundet, og er omtrent 500 meter bredt. Det er som regel islagt noen uker hver vinter. Dette skyldes underkjølt ferskvann fra Åroselva og beskyttet beliggenhet bak Gråøya. 

Langs motsatt side av øya, på østsiden, ligger Gråøyrenna, som langs hele øyas lengde er om lag 112 meter dyp. Her har det levd en god stamme av dypvannsreke, som skal ha blitt oppdaget av professor Johan Hjort i 1898. Gråøyrenna har vært kjent som et av de viktigste feltene for reketråling i Indre Oslofjord.

## Referanser


## Eksterne lenker
* Faktaark om Gråøya naturreservat fra Fylkesmannen i Buskerud
* Faktaark om Gråøya naturreservat fra Miljødirektoratet
Borg (by)

**Borg** er det opprinnelige navnet på Sarpsborg. Byen ble grunnlagt med navnet Borg i 1016 av Olav den hellige, for å befeste hans herredømme over Østfold og Båhuslen. Byen er også nevnt i kirkehistorien til Ordericus Vitalis fra 1135. Den danske kongen Knut den mektige ble tatt til norsk konge i Borg i 1028. Den norske kongen Inge Krokrygg ble tatt til konge der i 1136.
Byen Borg var setet for det gamle Borgartinget, som kan ha vært et lokalt ting for området rundt byen på 1000-tallet, og som ble til et lokalt ting for hele Viken på 1100-tallet.

Byen ble brent og totalskadd av svenskene i 1567. Innbyggerne valgte da å flytte nærmere havet langs Glomma, og dannet der en ny by som i 1569 fikk navnet Fredriksstad. En del av befolkningen ble værende i Sarpsborg, og bydelen Gleng stammer fra denne tiden. I 1702 ble byen rammet av et kvikkleireskred som tok med seg nesten hele middelalderbyen ut i Glomma. Raset gravde seg nesten gjennom til elven ovenfor Sarpsfossen og tok med seg eventuelle spor etter tidligere bosetning og nesten hele jordborgen. I rasgropa ligger idag industribedriften Borregaard og på toppen av raskanten ligger ruinene av St. Nicolas-kirken og deler vollen rundt byen, side ved side med rester fra Andre verdenskrig.

Sarpsborg fikk fornyet bystatus i 1839 og er idag en del av tettstedet Fredrikstad/Sarpsborg. Borg er ofte foreslått som navn på en sammenslåing av Sarpsborg og Fredrikstad. Det er allerede i dag et nært interkommunalt samarbeid mellom disse to byene, som sammen med Hvaler kommune utgjør Nedre Glomma-regionen.

Sarpsborgs middelaldernavn har også gitt navn til bispedømmet, lokalisert i Fredrikstad, til Borgarting lagmannsrett, med sete i Oslo, og til et bryggeri som er lokalisert i Sarpsborg.

## Referanser


## Litteratur
*Norseng, Per G. & Eliassen, Sven G, Østfolds historie, bind 2. I Borgarsysle. Utgitt av Østfold fylkeskommune, Sarpsborg 2005
*Krag, Claus: *Vikingtid og Rikssamling*. Aschehougs Norgeshistorie, Aschehoug, Oslo 2005
*Snorre Sturlasson, Olav den helliges saga, Haraldssønnenes saga. I: *Norges Kongesagaer*, oversatt av Anne Holtsmark. Gyldendal, Oslo 1979
Opernplatz (Frankfurt am Main)

**Opernplatz** (operaplassen) er en kjent plass i den nordvestlige delen av Frankfurt am Mains indre by. Den har navnet sitt etter Frankfurts opera.
## Referanser
Lind, Nilsen, Fuentes, Holm

**Lind, Nilsen, Fuentes, Holm** (også skrevet **Lind/Nilsen/Fuentes/Holm**) er navnet på det musikalske samarbeidet mellom artistene Espen Lind, Kurt Nilsen, Alejandro Fuentes og Askil Holm. Samarbeidet startet i 2006, og sammen har de gitt ut to album, *[[Hallelujah Live]]* og *[[Hallelujah Live - Volume 2]]*. Deres versjon av sangen «Hallelujah» ble kåret til årets hit under Spellemannprisen 2006.

Gruppen ble feilaktig kalt «De nye gitarkameratene» i media. Verken gruppen selv eller Gitarkameratene er komfortable med navnet; Gitarkameratene skrev i november 2006 et brev til gruppen, hvor Gitarkameratene understreker retten til navnet, mens Kurt Nilsen, Espen Lind, Alejandro Fuentes og Askil Holm selv presiserer at det er pressen selv som har brukt dette navnet på dem og at de selv har opptråd under sine egne navn.
__NOTOC__

## Parodi
En parodi på Kurt Nilsen, Espen Lind, Alejandro Fuentes og Askil Holm ble gjort av Marit Voldsæter sammen med Espen Beranek Holm, Kai Taule og Ole Morten Aagenæs, som en del av hennes underholdingsshow «Med ræven i fatle!». De framfører sangen «Hallelujah», som Kurt Nilsen, Espen Lind, Alejandro Fuentes og Askil Holm også ofte har fremført, men endrer teksten så den får en humoristisk vri. En setning er for eksempel: «Publikummet tas med storm, og kæm faen e' egentlig Askil Holm». Disse fremførte også parodien under Komiprisen 2006, og kalte seg da *Hallelujahkameratene* («Fire kamerater som spiller gitar og har et brennende og innstendig ønske om å berike våre liv med vakker musikk»). Klippet ble i denne forbindelse også vist på NRK.

## Medlemmer
* Espen Lind – vokal, gitar & låtskriver 
* Kurt Nilsen – vokal, gitar & låtskriver 
* Askil Holm – vokal, gitar & låtskriver 
* Alejandro Fuentes – vokal, gitar & låtskriver

Fil:Espen_Lind.jpg|Espen Lind
Fil:Kurt_Nilsen_live_at_Ravnefest_2013.jpg|Kurt Nilsen
Fil:Askil_Holm_.jpg|Askil Holm 
Fil:Alejandro_Melodi_Grand_Prix_2018.jpg|Alejandro Fuentes


## Diskografi
* *[[Hallelujah Live]]* (2006)
* *[[Hallelujah Live - Volume 2]]* (2009)

## DVD
* Hallelujah Live DVD (2006)
Freßgass

**Freßgass** («etegaten») er den alminnelige betegnelsen på en eksklusiv forretningsgate som består av *Kalbächer Gasse* og *Große Bockenheimer Straße* i Frankfurt am Mains indre by. Fra 1977 har den vært fotgjengersone. 

Den går fra Operaplassen i vest til Börsenstraße og Rathenauplassen i øst. Ved Rathenauplassen går den over i den korte *Biebergasse* som ender ved Hauptwache, og som deretter går over i forretningsgaten Zeil. Den er således del av en sammenhengende gågate som ender ved Konstablerwache, og som også leder til Römerberg. 

## Historie
Gatens historie går helt tilbake til middelalderen, men sitt nåværende navn, *Freßgass*, fikk den omkring 1900 fordi det fantes et stort antall eksklusive slakterier, bakerier, delikatesseforretninger og spisesteder i gaten. Freßgass var i førkrigstiden den viktigste handlegaten for Westend, mens bydelen fremdeles var dominert av sitt høyborgerskap. Den sparsomme baronesse Mathilde von Rothschild lot der ifølge overleveringer sine champignoner veie uten stilk. 

På Freßgass samles gjerne de ansatte i bankene og nærliggende kontorhus i Frankfurt-Innenstadt til lunsj, og spisestedene betjener også særlig opera- og teatergjester foruten handlende. Hver sensommer arrangeres det vinfest (offisielt *Rheingauer Weinmarkt*), hvor vingodsene i Rheingau og Rheinhessen presenterer rundt 600 viner og sekter for omkring 400&nbsp;000 besøkende. 

Gatene rundt Freßgass er Frankfurts dyreste og dessuten senter for Frankfurts natteliv. Leieprisene i området hører til de høyeste i byen. For å beskytte gatens særpreg, spesielt tradisjonelle forretninger, har byen Frankfurt vedtatt et eget dokument som regulerer forretningslivet i gaten. 

Freßgass grenser til gatene Hochstraße, Kleine Hochstraße, Kaiserhofstraße, Meissengasse, Börsenstraße og Goethestraße. I umiddelbar nærhet, i hver sin ende, ligger operaen og børsen.
## Referanser
Fermats teorem

**Fermats teorem** er flere teoremer den franske matematikeren Pierre de Fermat produserte på 1700-tallet og kan vise til:

*Fermats siste teorem
*Fermats lille teorem
Thurn und Taxis (brettspill)

***Thurn und Taxis*** er et brettspill utviklet av Karen og Andreas Seyfarth. Det ble først utgitt i 2006 av Hans im Glück i Tyskland og av Rio Grande Games på engelsk under tittelen *Thurn and Taxis*. Spillet, som har navn etter fyrsteslekten og de tidligere arvelige keiserlige postmonopolistene Thurn und Taxis, går ut på at spillerne prøver å bygge postruter og postkontorer i Bayern og områdene rundt, slik som slekten Thurn und Taxis gjorde på 1500-tallet. Spillet vant Spiel des Jahres i 2006.

## Handling
Brettspillet består av et kart over Sør-Tyskland, og nærliggende deler av andre land, som er delt inn i ni forskjellige provinser. Kartet viser 22 byer og et nettverk av veier som forbinder de forskjellige byene. Hver spiller har en forsyning  på 20 markører (eiendommer) som de kan plassere i byene. Hver by kan bare merkes én gang av hver spiller, og markørene forblir på plass.

Hver runde trekker spillerne ett eller flere kort som representerer byer, og spiller deretter ett eller flere kort. Formålet går ut på å grunnlegge nye ruter, eller utvide allerede eksisterende ruter, gjennom alle byene. Rutene kan forlenges i begge ender, men kan aldri inkludere samme by flere ganger. Etter å ha nådd en viss lengde, kan en rute stenges. Spilleren plasserer deretter markører på noen av byene langs ruten, som spilleren ikke allerede har merket.

Spilleren kan få poeng for lengden på ruten, for å merke alle byer i en av de forskjellige regionene, for å merke en by i hver enkelt provins, og for å fullføre ruter på en viss lengde som stiger etter hvert som handlingen skrider frem. Spillet avsluttes etter at hver spiller har gjennomført like mange omganger, og minst én spiller enten har gått tom for markører eller fullført sekvensen av lengder på rutene deres. Den første spilleren som tilfredsstiller en av betingelsene mottar også bonus-poeng.
Bjørnsund

**Bjørnsund** er et fraflyttet fiskevær og ei øygruppe i Hustadvika kommune i Romsdal i Møre og Romsdal. Øygruppen ligger like vest for Bud på ytterst på Romsdalshalvøya i samme kommune. 

Fiskeværet ble avfolket etter vedtak i Fræna kommunestyre i 1968. Innføring av niårig grunnskole med påfølgende skoleskyss til fastlandet for ungdomsskoleelever, og behov for investeringer i infrastruktur som vei- og havnebelysning, innlagt vann, allmenningskai og opprensing av havna var blant momentene som lå bak beslutningen. De siste innbyggerne flyttet i 1971. Noen flyttet til hus i et nyanlagt boligfelt i kommunesenteret Elnesvågen som ble kalt Bjørnsundsfeltet.

I årene etter 1945 bodde mellom 500 og 600 mennesker på Bjørnsund. I dag er Bjørnsund et ferie- og leirskolested.

På det høyeste punktet på Nordre Bjørnsund står en isbjørnskulptur til minne om de som mistet livet på havet mellom 1850 og 1950.

## Se også
* Bjørnsund fyr

## Referanser


## Eksterne lenker
* 
* Side med bilder fra Bjørnsund (besøkt 29. januar 2008)
* Bjørnsund Nettportal
Bygdestudium

**Bygdestudium** (engelsk: *One-place study*) er en videreføring av den gamle norske bygdeboks-tradisjonen innenfor slektsforskning, hvor man forsøker å samle alle kjente opplysninger om befolkningen innenfor ett bestemt område i et avgrenset tidsrom. I forbindelse med oppblomstringen av Internett som medium, og spesielt med publiseringen av scannede kirkebøker på nettet, kan man forvente at denne interessen vil ta av i de nærmeste årene.

## Referanser


## Eksterne lenker
* «Gamle Gjerpen» som dekker Gjerpen, i dag en del av Skien kommune.
* «Solumslekt» som dekker Solum, i dag en del av Skien kommune.
Arvid Nilssen

**Arvid Nilssen** (1913–1976) var en norsk revy-skuespiller. 

Han debuterte i 1935 ved Scala Teater og var siden med korte avbrudd knyttet til Chat Noir og Edderkoppen. Filmdebuterte i 1938 i Bør Børson jr, og medvirket siden med biroller i norske filmer. 
Ved siden av engasjement på Chat Noir og Edderkoppen deltok han i turnélivet, spilte inn filmer, og var en kjær gjest i utallige radioprogrammer.

Av viser forbindes Nilssen først og fremst med «På Enerhaugen» av Alfred Næss fra revyen Folk skal trives (1960), og med Finn Bøs og Bias Bernhofts vise om trikkekonduktøren («Bare døtt på!»), og Arild Hagas vise «Stortingsgatens Mona Lisa». På et par av sine få plateinnspillinger fremførte han «Det er'n Lauritz» (Telefunken) og «Omsetnings-skatten» (Columbia). En stum rolle er som Harry med osloglischet, hvor han hylles i sang av Kari Diesen på «Å Harry, Harry». Nilssen vil også huskes for sin stumme rolle sammen med Kari Diesen i nummeret «Uteliggerne» (skrevet av Bias Bernhoft og Bjørn Sand).
 
Nilssen ble avbildet på et norsk frimerke i 2001. 

## Utvalgt filmografi
* 1964 – *[[Pappa tar gull]]*
* 1963 – *[[Elskere]]*
* 1961 – *[[Sønner av Norge]]*
* 1955 – *[[Ute blåser sommervind]]*
* 1954 – *[[Aldri annet enn bråk]]*
* 1946 – *[[Et spøkelse forelsker seg]]*
* 1943 – *[[Vigdis (film)|Vigdis]]*
* 1942 – *[[En herre med bart]]*
* 1938 – *[[Bør Børson Jr. (norsk film 1938)|Bør Børson Jr.]]*

## Priser (utvalg)
* 1968 – Leonardstatuetten

## Referanser


## Eksterne lenker
*
Othilie Tonning

**Anna Othilie Tonning** (født på Lindøy ved Stavanger 4. januar 1865, død i Oslo 6. februar 1931) var en av pionerene innen frivillig sosialarbeid i Norge, og huskes i historien som mangeårig sjef for slumsøstrene, og som oberst i Frelsesarmeen.

## Liv og virke
### Bakgrunn
Othilie Tonning kom fra en god familie, med en far som skipskaptein, en farfar som handelsmann og en oldefar som prest. Hun gikk på middelskole, og var i sin ungdom en frigjort kvinne i datidens Stavanger, med sigarer og kortklipt hår. Hun brukte gjerne bukser og gikk med spaserstokk.

### Frelsesarmeen
Hun ble omvendt i forbindelse med at Frelsesarmeen startet sitt arbeid i byen i 1890, og ble etter kort tid bedt om å arbeide som regnskapsfører ved Frelsesarmeens norske kontorer i Kristiania. Tonning begynte i Frelsesarmeen i 1891, og tjenestegjorde ved hovedkontoret, og i Skien, Risør og Kragerø.

I 1898 begynte hun som leder av Frelsesarmeens sosialarbeid, og hadde stillingen til sin død i 1931. Det er dette arbeidet som har gjort henne kjent. Hun introduserte *barnekrybber* (daghjem), *mødrehjem*, aldershjem (i 1909), Frelsesarmeens innsamlingsskikk med julegryte (i 1901), *midnattsmisjon*, feriekolonier og annet. Hun sto også bak tradisjonen med julegrana på Universitetsplassen i Oslo fra 1919.

Som representant for *Avholdsfolkets liste* satt hun i Oslo bystyre i tre perioder fra 1907. 

Hun skrev flere salmer; i *[[Norsk Salmebok (1985)|Norsk Salmebok]]* finnes «Kristus, vi har deg til høvding utkåret», men kun i en nynorsk oversettelse av biskop Bernt Støylen. Denne oversettelsen er en forholdsvis radikal omdiktning av Tonnings tekst.

Othilie Tonning fikk Kongens fortjenstmedalje i gull i 1910. En byste av henne, gitt av kong Haakon, står i Frelsesarmeens museum i Oslo. Hun ble avbildet på et norsk frimerke i 1988. Utenfor Frelsesarmeen i Stavanger er en plass oppkalt etter Othilie Tonning, og i Oslo finnes en Othilie Tonnings vei. Samme gatenavn finnes også i Stavanger.

## Referanser


## Litteratur
* Berg, Odd. "Othilie Tonning – En pioner innen sosialomsorgen i Norge" Menighetsfakultetet 1996
* Jørgensen, Jørn-Kr. *Guddommelig kvinnegnist, historien om Othilie Tonning, frelsesoffiser – sosialreformator – slumsøstergeneral*. Lunde, 2004 
* Nicolaisen, Bertha. *Othilie Tonning, minnerune over en førerskikkelse i nybrottstider for norsk sosialarbeid*. Salvata kristelig forl., 1940
* Norum, Charles. «Othilie Tonning» I: *Med en stjerne i hjertet*, redigert av Norum. Ansgar forlag, 1991
* Tonning, Othilie. *Mesteren er her og kaller på deg!*. Salvata, 1946

## Eksterne lenker
* 
* Othilie.org Frelsesarmeen i Stavanger. Biografi
Islands herrelandslag i fotball

**Islands herrelandslag i fotball** representerer Island i internasjonal fotball og er administrert av KSÍ som er Islands fotballforbund.

## Nåværende tropp
11. mai 2018
 Islands tropp til VM i fotball 2018 i Russland fra 14. juni 2018 til 15. juli 2018

### Andre spillere
Spillere som har vært med i landslagstroppen de siste 12 månedene.

## Noen kjente spillere
*Árni Gautur Arason
*Ólafur Örn Bjarnason
*Eiður Smári Guðjohnsen
*Haraldur Freyr Gudmundsson
*Ágúst Gylfason
*Indriði Sigurðsson
*Kristján Örn Sigurðsson
*Pétur Marteinsson
*Marel Baldvinsson
*Tryggvi Gudmundsson
*Veigar Pall Gunnarsson
*Ármann Björnsson
*Hermann Hreiðarsson
*Stefán Gíslason
*Gunnar Heiðar Þorvaldsson
*Bjarni Viðarsson
*Heidar Helguson
*Gylfi Þór Sigurðsson

## Referanser


## Eksterne lenker
* Det Islandsk fotballforbundets offisielle nettsted
*
Apure

**Apure** er en delstat i Venezuela. Hovedstaden er San Fernando de Apure. Ved folketellingen i 2011 hadde delstaten  innbyggere.

## Referanser
Bird Thongchai McIntyre

**Albert «Bird» Thongchai  McIntyre** (født 8. desember 1958 i Bangkok) er en thailandsk popartist som ga ut sitt debutalbum i 1986. Han er også kjent som Thongchai McIntyre (thai: ธงไชย แมคอินไตย์) og Pi Bird (th. พี่เบิร์ด, «storebror *Bird*»).

Bird McIntyre er mest kjent for sin thaipop og luk-thung-musikk. Han har og spilt i filmer, TV-serier og reklamer. Bird er sønn av James og Udom McIntyre. James som var halvt skotsk, døde da Bird fortsatt var et lite barn og han har vært den største artisten i Thailand siden han ble artist i på 80-tallet.

Birds mest minneverdige rolle i thai-TV-drama inkluderer Captain Kobori fra *Khu Kam* (th. คู่กรรม), en kjærlighetshistorie om en japansk soldat og en lokal thai-jente under andre verdenskrig. Nylig har Bird gitt ut singler med bl.a Jintara Poonlarp, Nat Myria Bennedetti og Katreeya English.

## Diskografi
* Hard-Sai Sai-Lom Song-Rao (1986)
* Sabai-Sabai (1987)
* Rub-Kwun-Wan-Mai (1987)
* Sor-Kor-Sor (1988)
* Thongchai 2501 (1988)
* Boomerang (1990)
* Boomerang Man (Live from Concert)
* Bird Chilli (1991)
* Wan-Nee Tee Ror-Koy (Lakorn Soundtrack)
* Tor-Thong (1994)
* Tor-Thong Kab Tor-Ther Nan-Lae (Live form Concert)
* Dream & Reality (Live from Concert)
* Feather & Flower (1995)
* Dream (Single)
* Dream (1996)
* Sunset at Chaophraya (Movie Soundtrack) (1996)
* Bird Unreleased (1997)
* Singing Bird (Live from Concert) (1997)
* Niramitr (Lakorn Soundtrack) (1998)
* Thongchai Service (1998)
* Thongchai Service Special (1998)
* Tu-Pleng Saman Prajam Barn (1999)
* 100 Pleng Rak Mai Roo Job (2000)
* Bird Love Beat 1 & 2 (Apr 4, 2001)
* Smile Club (Oct 2001)
* Smile Club Remix (Mar 29, 2002)
* Fan Ja...Sanid Kun Leaw Ja (Mar 17, 2003)
* Bird Son Bird Sek (Jun 2004) with Sek Loso
* Volume 1 (Jul 2005)

## Priser

* Best Singer from Siam-Kollakarn Contest (1983)
* Best Singer from Mekala (1986)
* Best Artist from The office of national young people or Sor Yor Chor (1987)
* Popular song vote for Korb-Jai Jing Jing from Coke Music Award
* Best Singer from See-Sun Award (1989)
* Best Actor Koo-Kum (TV Lakorn) from Mekala (1990)
* Best Actor Koo-Kum (TV Lakorn) from TV Golden (1990)
* MTV Asian Viewer's Choice Award (1991)
* Best Actor Wannee Tee Raw-Koy (TV Lakorn) from TV Golden (1993)
* Best Actor Sunset At Chaopraya (Movie) from Prasurassavadee (1995)
* Popular Actor Sunset At Chaopraya from Vote Award (1995)
* Billboard Viewer's Choice Award first in Asia (1997)
* Seesun Award : Best Song for Lao Su Kan Fang (2001)
* Top Awards : The Best Singer (2001)
* Channel V Music Video Awards : The Best Singer (2001)
* Top Awards : The Best Singer (2002)
* MTV Asia Awards : Favorite Artist Thailand  (2004)
* MTV Asia Awards : The Inspiration Award   (2006)

## Eksterne lenker
* 
* 
*
Tony Hibbert

**Anthony James «Tony» Hibbert** (født 20. februar 1981 i Liverpool) er en engelsk tidligere fotballspiller, som spilte høyre back. Han spilte hele sin karriere for fotballklubben Everton, og debuterte for klubben i en 2-0 seier over West Ham United i 2001. Han scoret sitt første mål noensinne i en oppvisningskamp mot AEK Athen den 8. august 2012, hvilket førte til at Everton-supporterne stormet banen.

Hibbert ble frigitt av Everton etter sesongen 2015/2016.

## Referanser


## Eksterne lenker
*
Gary Naysmith

**Gary Naysmith** (født 16. november 1978 i Edinburgh, Skottland) er en skotsk fotballspiller som for øyeblikket spiller for Huddersfield Town. Han spiller venstreback, og regnes som en av Skottlands beste spillere i den posisjonen.

Naysmith startet sin karriere i den skotske klubben Hearts og spilte der i fire år. I løpet av sin tid på Tynecastle Stadium vant han den skotske cupen i 1998 og ble samme år kåret til Scottish PFA Young Player of the Year. I 2000 ble han kjøpt av den engelske fotballklubben Everton FC, og her har nytt stor tillit både hos tidligere manager Walter Smith og hos dagens manager David Moyes. 
Høsten 2005 kom imidlertid den portugisiske landslagsbacken Nuno Valente til Goodison Park, og etter dette har det blitt langt mindre spilletid på Naysmith .

Naysmith debuterte på  i 1997. Våren 2006 hadde han spilt totalt 28 landskamper og scoret 1 mål.

## Referanser


## Eksterne lenker
*
Joseph Yobo

**Joseph Phillip Yobo** (født 6. september 1980 i Kono) er en nigeriansk fotballspiller. Han spiller midtstopper, og regnes som en av landets beste fotballspillere. Yobo har siden sommeren 2012 spilt for den tyrkiske klubben Fenerbahçe.

Joseph Yobo har tidligere spilt for belgiske Standard Liège, spanske CD Tenerife, franske Olympique Marseille og den engelske klubben Everton FC.
## Referanser


## Eksterne lenker
*
James McFadden

**James McFadden** (født 14. april 1983 i Glasgow) er en skotsk tidligere fotballspiller.

McFadden spiller vanligvis på midtbanen eller i angrepet, og er en fast brikke på det . Pr. april 2008 hadde han spilt 37 landskamper og scoret 13 mål.

Everton kjøpte den talentfulle skotten fra Motherwell FC i 2003 for 1,25 millioner pund. Han ble frigitt av Everton i midten av mai 2012 sammen med blant andre Denis Stracqualursi, Royston Drenthe og Marcus Hahnemann.

## Meritter
;Individuelt
* SPFA Young Player of the Year: 2003

## Referanser


## Eksterne lenker
*
Butters Stotch

**Leopold «Butters» Stotch**, oftest bare omtalt som **Butters**, er en fiktiv animert rollefigur fra den amerikanske TV-serien *[[South Park]]*. Butters betegnes som klumsete, rolig og generelt bekymret over å skape uro rundt seg. Han er en fjerdeklasselev som vanligvis har ekstraordinære opplevelser. 

Butters debuterte som bakgrunnskarakter når *South Park* først ble sendt 13. august 1997, og hans rolle har gradvis blitt viktigere etterhvert som serien har utviklet seg. Han begynte med seriens sjette sesong (2002). 

Butters er student i fjerde klasse ved South Park Elementary, under lærer Herbert Garrison. Bursdagen hans var 11. september. Han var det eneste barnet til Stephen og Linda Stotch. Butters tok i bruk et alter ego under kallenavnet «professor Chaos», som skal være en slags super-skurk. Som Chaos hår han med en grønn kappe, og en hjelm og hansker laget av papp og aluminiumsfolie - en parodi på Marvel Comics sin karakter Doctor Doom. Etter hvert fikk han en yngre venn Dougie som sin assistent, under kallenavnet General Disarray. Men de mislyktes hele tiden med deres mange dårlig forberedte eksperiment for å skape verdensomspennende kaos.
Tore Segelcke

**Tore Dyveke Segelcke** (født *Løkkeberg;* 1901–1979) var en norsk skuespiller som var ved Nationaltheatret i en årrekke. Hun var innehaver av Kongens fortjenstmedalje i gull, som hun mottok da hun var 34 år gammel, samt av den svenske kongens gullmedalje, og var slått til kommandør av St. Olavs Orden.

## Kunstnerisk virke
Hun debuterte i 1921 på turné med Det norske teatret, hvor hun var ansatt til 1924. Hun fikk deretter et kunstnerisk gjennombrudd på Det Frie Teater, og ble siden knyttet til Den Nationale Scene. I 1928 kom hun til Nationaltheatret, hvor hun ble til 1972, bare avbrutt av to år (1933–1935) på Det Nye Teater. I en menneskealder var hun en av Nationaltheatrets ledende krefter i klassisk og moderne dramatikk. I sin tid på Nationaltheateret spilte hun i alt 104 roller. 

Da hun og fem andre skuespillere ble fratatt arbeidstillatelse som skuespillere i mai 1941, ble dette starten på skuespillerstreiken i Norge, som en av den første organiserte motstanden den nazistiske nyordningen. Hun ble i 1944 teaterrepresentant i Hjemmefrontens ledelse.

Segelcke skapte i 1950-årene sitt eget *Teater Individuell*. I 1954 dro hun på turné til flere europeiske byer med sitt «One Woman Show» med utdrag fra Bjørnsons *Bergliot*, *Medea* av Jean Anouilh og *Din stemme* av Jean Cocteau. Dette ble en stor suksess, og hun reiste på turné i USA i 1956 og 1958.

I 1972 ble hun utnevnt til kommandør av St. Olavs Orden.

## Privatliv
### Familiebakgrunn
Hun hadde flere søsken, deriblant skuespilleren Georg Løkkeberg (1909–1986). Foreldrene deres var maskinsjef Georg Løkkeberg (1872–1951) og Hulda Marie Hansen (1878–1941). 

### Ekteskap
Fra 1927 til 1942 var hun gift med kollegaen Lasse Segelcke (1898–1942), sønn av kunstmaler Severin Segelcke av slekten Segelcke. Fra 1945 var hun gift med legen Anton Raabe (1889–1959), sønn av filologen Jens Raabe.

### Bygningsvern
Tore og Anton Raabe samlet og restaurerte gamle hus og bygget opp flere gårdstun med gamle bygninger, blant annet Bjørnsgard ved Bogstadvannet, Oslo (1930–1955), der hun også ble begravet. De satte også i stand Uppigard Streitlien, som idag er på Folldal bygdetun i Folldal fra 1942 til 1957, samt Huldreheimen i Bykle. Som enke fra 1959 tilbrakte hun flere somre i Folldal.

## Filmografi (utvalg)
* 1922: *[[Farende folk]]*
* 1931: *[[Den store barnedåpen]]*
* 1934: *[[Syndere i sommersol (1934)|Syndere i sommersol]]*

## Bibliografi
* 

## Utmerkelser
Segelcke var tildelt flere norske og nordiske utmerkelser:
*  Kommandør av St. Olavs Orden (1972; Ridder av 1. klasse 1949)
*  Kongens fortjenstmedalje i gull (1934)
*  Ridder av Dannebrog
*  Pro Finlandia-medaljen av Finlands løves orden (1952)
*  Storridderkors av Den islandske falkeorden
*  Hans Majestät Konungens medalj i gull

## Litteratur
* 
* Jonsmoen, Ola. «Hos Tore Segelcke på Uppigard Streitlien i Folldal» I: *Årbok for Glåmdalen* 1973
* 

## Referanser


## Eksterne lenker
*
Jan Harr

**Jan Harr** (født 18. mai 1945 i Harstad) er en norsk maler. 

Harr er utdannet ved Statens Håndverks- og Kunstindustriskole (SHKS), ved Hadeland Glassverk (1967) og på Statens kunstakademi (1970–73) under Reidar Aulie. Debuterte i Unge Kunstneres Samfund i 1967. 

Han regnes blant de unge nyromantikerne som omkring 1970 formulerte en ny lyrisk naturopplevelse. Han har blant annet skildret fraflyttingstiden i nordnorske samfunn og landskap. I den senere tid har han laget flere blomstermalerier.

Hans verker er innkjøpt av blant annet Bergen Billedgalleri, Norsk Kulturråd og Oslo kommunes kunstsamlinger. 

Han er bror av Eva Harr og Karl Erik Harr. 

## Referanser


## Litteratur
* Alver, Ivar B.M. *Lykkelige bilder, et kunstnerportrett av Jan Harr*. Aventura, 1986
* Simonnæs, Per. *Treklang: Eva, Jan og Karl Erik Harr*. Art pro, 1992

* galleriduken.no Biografi og bilder
* kunstklubben.no Biografi og bilder
* nettgalleri.no Biografi og bilder
Axel S. Seeberg

**Axel Segelcke Seeberg** (født 2. juli 1914, død 18. oktober 1994) var en norsk oversetter. Han oversatte et stort antall bøker, særlig fra engelsk. Blant de mest kjente oversettelsene er flere av Roald Dahls, Agatha Christies og P.G. Wodehouses bøker. 

Han skrev også  barneboken *Tuppe Kakle og Tippe Klokk* i 1947, illustrert av Per Holck (1915–96).

Han var onkel til arkeologen Axel Seeberg.

## Referanser
Maria besøkelsesdag

**Maria besøkelsesdag**, også kjent som *«fruedagen»*, *«berggang»*, latin: *Festum Visitationis beatæ Virginis Mariæ*, er en gammel festdag som ble feiret den 2. juli til minne om da jomfru Maria straks etter bebudelsen gikk fra Nasareth til Judea for å besøke sin slektning Elisabeth som da gikk svanger, og ble hos henne til sønnen Døperen Johannes var født og omskåret. Dagen ble innført som helligdag relativt sent i middelalderen, omkring 1400. Men den ble fortsatt feiret som helligdag i Danmark-Norge etter reformasjonen, inntil den ble fjernet ved festdagsreduksjonen i 1771.

I den katolske kirke ble feiringen av dagen flyttet til den 31. mai i 1969.

## Referanser


## Eksterne lenker
* 
* Bibelen.no Luk.1.39
* Katolsk.no
Saint-Tropez

**Saint-Tropez** er en kommune i departementet Var i regionen Provence-Alpes-Côte d'Azur sørøst i Frankrike. Byen har  innbyggere og er en høyborg for rike, berømte, internasjonale celebriteter, filmstjerner, popartister og milliardærer og  titusenvis av turister.

## Historikk etter 1956
Byen ble for alvor berømt i 1956, da filmen Et Dieu Créa la Femme (norsk: *…og Gud skapte kvinnen*) ble spilt inn her, med bl.a. Brigitte Bardot. Filmen, Bardot og byen opplevde umiddelbar suksess. Den søvnige lille fiskerlandsbyen ble over natten invadert av "jet sets" som fremdeles kommer tilbake sommer etter sommer. Forsøkene på å holde St.-Tropez lite og eksklusivt ved å spille på sitt sexy image har så langt lyktes. 
Innspillingen i 1956 ble en stor suksess for Bardot, eller "BB" som hun er kjent som i Frankrike. Det var det store gjennombruddet og hun ble en stor stjerne over natten. "BB" eier den dag i dag to villaer i byen.

## Historikk før 1956
Havnen i St-Tropez var faktisk nasjonal hovedhavn inntil 1914 og holdt seg forholdsvis stor gjennom betydelig deler av 1700- og 1800-tallet. I 1789 ble havnen f.eks. besøkt av 80 skip for lossing og lasting. Det fantes også et skipsverft her som kunne reparere havseilere med opptil tre master, dvs. skip med last på opptil 12 200 tønner. Byen var også i et par hundre år sentrum for handel av vin, kork, fisk og trevirke. Byen hadde også en skole for hypografi.

## Severdigheter
* Musée de l'Annonciade er et imponerende kunstmuseum som her en stor samling moderne kunst til rådighet. Her finner man betydelige verker av bl.a. Matisse, Pierre Bonnard, Raoul Dufy, Andre Derain og Georges Rouault. I tillegg finnes det mange malerier av Paul Signac som bygget et atelier i byen.
* Musée Naval Dokumenterer byens maritime historie og ligger i Sitadellets kjeller. Landgangen i St-Tropez av de allierte styrkene i august 1944 er behørig dokumentert.
* Marked arrangeres hver tirsdag og lørdag morgen på Place aux Herbes.
* Regattaen arrangeres hvert år i oktober. Det deltar mange havseilere og noen av dem er opptil 50 meter lange.
* Havnen 
* Festningen (La Citadel) En festning fra begynnelsen av 1600-tallet som ligger på høyde over byen.

## Strender
4&nbsp;km. sydøst for byen ligger strendene "Plage de Tahiti" og "Plage de Pampelonne" tilsammen nesten én mil lang. 
Det eksisterer også flere nudiststrender.

## Økonomi

Hovednæringen i byen er turisme og turismebasert, dvs. hoteller, restauranter, guiding mm.

## Referanser


## Eksterne lenker
* 
* Kommunedata INSEE
Betalt søkemotorannonsering

**Betalt søkeordsannonsering**, eller PPC (pay-per-click), er en markedsføringskanal som blir brukt på nettsteder, annonsenettverk og i søkemotorer.

I de mest brukte søkemotorene, vises PPC-annonser opp ved siden av søkeresultatene i nettleseren. Når potensielle kunder viser interesse og klikker på en annonse, betaler annonsøren en klikkpris som vanligvis blir fastsatt basert på konkurransen knyttet til hvert søkeord. 

Det finnes en rekke firmaer som benytter PPC-annonsering. De mest kjente er «Google Adwords», «Yahoo Search Marketing» og «Bing advertising».
Formasjon (fotball)

**Formasjon** er i fotball en betegnelse på oppsett av spillere i forskjellige posisjoner på banen. Posisjonene kan deles inn i kategoriene målvakt, forsvarspillere, midtbanespillere og angrepsspillere/spisser, men siden alle lag har bare én målvakt, sløyfes gjerne referansen til målvakten når man omtaler lagets formasjon – formasjonen *4-4-2* tilsier for eksempel at laget stiller med fire forsvarsspillere, fire midtbanespillere og to angripere i tillegg til målvakten. Gjennom fordelingen av spillere på de forskjellige posisjonene sier formasjonen noe om lagets spillestil og taktiske tilnærming. Det er normalt treneren som fastsetter formasjonen. Selv om spillerne normalt tilbringer det meste av sin tid i en bestemt posisjon, står den enkelte fritt til å bevege seg over hele banen, og utespillere kan under spillet når som helst bytte posisjon.

## Referanser


## Eksterne lenker
* FourFourTwo: Football Tactics Explained (engelsk)
Fenerbahçe Şükrü Saracoğlu Stadion

**Fenerbahçe Şükrü Saracoğlu Stadion** er hjemmebanen til den tyrkiske fotballklubben Fenerbahçe SK, og ligger i byen Istanbul, nordvest i Tyrkia. 2009 UEFA Cup Final ble spilt her

## Eksterne lenker
* Fenerbahçe SK Stadium
Gynekologi

**Gynekologi** betyr opprinnelig «læren om kvinner» og begrepet brukes hovedsakelig innen medisin om det som har med kvinnens forplantningsystem (livmor, vagina og eggstokker) å gjøre.

Gynekologi er den medisinske spesialiteten som dekker kvinnelige sykdommer og tilstander, tilsvarende andrologi som spesialitet innen sykdommer hos menn.

## Eksterne lenker
* 
* Utdanning.no sin yrkesbeskrivelse av gynekolog
* Pasienthåndboka.no - Om gynekologi 
* Norske doktoravhandlinger innen gynekologi, i fulltekst
* Helsebibliotekets side om gynekologi